Domo de Matvej Muravjov-Apostol (Jalutorovsko)

Domo de Matvej Muravjov-Apostol estas la domo N 75/3 en strato Revolucio en Jalutorovsko, Tjumena provinco, Rusioe, en kiu en 1839–1856 loĝis la ekzilita decembristo Matvej Muravjov-Apostol. Ĝi funkcias kiel domo-muzeo, dediĉita al tiu ĉi decembristo kaj lia medio.

 Historio 

La unua posedanto estis burĝo Jegor Prokopjeviĉ Belousov, konstruiginta ĝin en 1795. Tie loĝis generalo Vasilij Sibirskij, ekzilita en 1800–1801, posteulo de la lasta siberia ĥano Kuĉum. Belousov mortis en 1838, post kio la domo transiris al lia filino Pelageja Jegorovna Alasina. La  ŝi vendis la domon al Matvej Ivanoviĉ Muravjov-Apostol kontraŭ 500 arĝentaj rubloj. La decembristo loĝis tie de 1839 ĝis 1856. En 1837 la domo estis markita sur la urboplano kun numero 140.

En 1856 la forveturonta Muravjov-Apostol aranĝis prokuron je la decembristo Nikolaj Basargin kaj en julio 1858 tiu vendis la domon al la burĝo Vasilij Antonoviĉ Vasiljev. En la 1880-aj la domon posedis Nadeĵda Konstantinovna Menŝikova, sed la  la distrikta juĝejo ordonis vendi la tutan bienon 27 x 27 saĵenojn grandan (57,61 x 57,61 m) kaj la  la domo, taksita je 273 rubloj, estis vendita kontraŭ 451 arĝentaj rubloj al Aleksandr Andrijanoviĉ Tarakanov, sekretario de la urba administracio (), naskiĝinta en 1846 kiel kamparano. Ĝis 1886 li posedis la bienon, en kiu krom la domo estis 2 ĉevalejoj, stokejo (), kelo, kuirejo kaj banejo. En 1881 jalutorovska negocisto de la 2-a rango Ivan Miĥajloviĉ Rodionov malfermis en la domo la unuan en la urbo Rejno-kelon () — vendejon de rusiaj kaj eksterlandaj drinkaĵoj. Somere 1887 Tarakanov helpe de sia advokato Ivan Nikitiĉ Koĉkov vendis la bienon al Avgusta Vasiljeva, kamparanino de Sujerka subdistrikto, kaj la  ili subskribis la kontrakton. En 1915 la domo estis menciata kiel posedaĵo de heredantoj de Avgusta Vasiljeva, post kio informoj pri ĝi mankas ĝis 1927.

En 1927 en la domo loĝis Ivan Jurjeviĉ Ozolin (1864–1948), filo de kamparano-servutulo el Latvio, ekzilita pro revolucia agado dum la revolucio de 1905 por 17 jaroj al Kostroma gubernio. Post la enlanda milito li ekloĝis en Jalutorovsko, kie li iĝis membro de regionografa sekcio ĉe la urba biblioteko. En 1927 en la librejo malfermiĝis la muzeo kaj en 1930 li donis por ĝi 2 ĉambrojn en sia domo kaj iĝis ties direktoro, gardisto kaj konservanto.

En 1935 dum riparado de la rusa forno li trovis leteron de Matvej Muravjov-Apostol, adresitan al la venontaj generacioj. La domo estis aĉetita de la ŝtato kiel historia valoraĵo. En 1937 estis farita brika fundamento, malsupraj traboj estis anstataŭigitaj per tiuj novaj. La  Anna Fricevna Ozolina, edzino de Ivan Ozolin, subskribis interkonsenton kadre de kiu ŝia duono de la domo (strato Revolucio, 59) transiris al la Jalutorovska Urba Soveto dum la Ozolin-familio transloĝiĝis al la apuda domo N 57.

Dum la Dua mondmilito la muzeo estis fermita, ĝis 1944 ĝi estis uzata kiel loĝejo por ĵurnalistoj evakuitaj de Leningrado. En majo 1944 la muzeo revenis. En 1947 ĝi ricevis la nomon la Muzeo de Memoro de Decembristoj (). En 1972 apude aperis duetaĝa brika konstruaĵo, kie malfermiĝis la Jalutorovska Regiona Muzeo dum la domo de Muravjov-Apostol transformiĝis je la domo-muzeo. En 1980 komenciĝis preparaj laboroj kaj esploroj por restaŭrado de la domo. En 1990 la muzeo estis fermita por restaŭrado, kies sciencan bazon fortigis dokumentoj trovitaj de la eks-direktoro Ivan Stepanoviĉ Terentjev kaj publikigitaj en 1993.

La  la domo-muzeo remalfermiĝis post la restaŭrado.

La  la domo estis agnoskita objekto de kultura heredaĵo de la federacia (tutlanda) signifo (ordono de la Ministerio pri Kulturo de Rusio N 1306).

La  la muzeo estis fermita por restaŭrado, la ekspozicio estis translokita al la apuda konstruaĵo.

 Priskribo 

Dum pli ol 200 jaroj la domo plurfoje estis rekonstruita. Origine ĝi havis grandecon 28 x 25 saĵenoj (59,74 x 53,34 m), poste 27 x 27 (57,61 x 57,61 m). En 1800–1801, kiam tie loĝis generalo Vasilij Sibirskij, unu ĉambro estis stukita. Matvej Muravjov-Apostol, aĉetinta la domon en 1839, grave rekonstruigis ĝin. Origine la domo estis dividita je du partoj, ĉiu el kiuj estis ankaŭ dividita je du partoj, kio estis tipa dezajno de kamparana loĝejo tiutempe, dividata je la vintra kaj somera duonoj. En 1849 la somera parto () estis transformita je la ĉambro kun forno, kie loĝis Avgusta kaj Anna, edukatinoj de la decembristo kiu ne havis proprajn idojn. En la korto aperis teraso, sur kiu oni trinkis la faman kafon de Muravjov-Apostol, kiun la geamikoj de la familio konsideris la plej bona en la urbo. 

Dezajno de la domo kaj la bieno estis rekonstruita interalie danke al priskriboj en beletraj rememoroj de Miĥail Znamenskij, filo de la pastro Stefan Znamenskij, proksima amiko de la decembristoj. Jen tipa vespero en la domo priskribita de Znamenskij.

 Vidu ankaŭ 
 Matvej Muravjov-Apostol
 Domo de Ivan Jakuŝkin (Jalutorovsko)

 Referencoj 

Kategorio:Decembristoj
Kategorio:Konstruaĵoj en Jalutorovsko
Kategorio:Ekzilitoj al Jalutorovsko
Kategorio:Rusiaj ekzilitoj al Siberio
Kategorio:Muzeoj fonditaj en 1930-1939
Muravjov-Apostol
Kategorio:Muzeoj en Jalutorovsko